(Tiesību akti, kas pieņemti saskaņā ar Līguma par Eiropas Savienību V sadaļu) 
PADOMES VIENOTĀ RĪCĪBA 2006/1002/KĀDP 
(2006. gada 21. decembris), 
ar ko groza Vienoto rīcību 2001/554/KĀDP  
par Eiropas Savienības Drošības izpētes institūta izveidi 
EIROPAS SAVIENĪBAS PADOME, 
ņemot vērā Līgumu par Eiropas Savienību un jo īpaši tā 14. pantu, 30.12.2006. LV Eiropas Savienības Oficiālais Vēstnesis L 409/181
tā kā: 
(1) 2001. gada 20. jūlijā Padome pieņēma Vienoto rīcību 2001/554/KĀDP par Eiropas 
Savienības Drošības izpētes institūta izveidi1. 
(2) 2006. gada 28. jūlijā ģenerālsekretārs/augstais pārstāvis saskaņā ar minētās vienotās rīcības 
19. pantu iesniedza ziņojumu par šīs vienotās rīcības īstenošanu, lai vajadzības gadījumā 
pārskatītu minēto vienoto rīcību. 
(3) 2006. gada 22. septembrī Politikas un drošības komiteja (PDK), veicot uzdevumu politiski 
uzraudzīt institūta darbību, pieņēma zināšanai ziņojumu un ieteica Padomei, ņemot vērā ziņojumu, atbilstīgi grozīt vienoto rīcību. 
(4) Vienotā rīcība 2001/554/KĀDP būtu attiecīgi jāgroza, 
IR PIEŅĒMUSI ŠO VIENOTO RĪCĪBU. 
                                                
 
1 OV L 200, 25.7.2001., 1. lpp. L 409/182 LV Eiropas Savienības Oficiālais Vēstnesis 30.12.2006.
1. pants 
Ar šo Vienoto rīcību 2001/554/KĀDP groza šādi. 
1) Vienotās rīcības 2. pantu aizstāj ar šādu pantu: 
"2. pants Uzdevums 
Institūts saskaņā ar Eiropas drošības stratēģiju sniedz ieguldījumu KĀDP, jo īpaši EDAP 
izstrādē. Lai to panāktu, tas šajā jomā veic akadēmisku pētniecību un politikas analīzi, organizē seminārus kā arī informatīvas un saziņas darbības. Institūts inter alia veicina 
transatlantisko dialogu. Tas uztur savstarpējas apmaiņas tīklu ar citiem zinātniskās pētniecības institūtiem un zinātnieku kolektīviem Eiropas Savienībā un ārpus tās. Institūta 
atzinumus izplata pēc iespējas plaši, izņemot klasificētu informāciju, uz kuru attiecas ar 
Lēmumu 2001/264/EK
1 pieņemtie Padomes drošības noteikumi. 
________________________ 
1 OV L 101, 11.04.2001., 1. lpp. Lēmumā jaunākie grozījumi izdarīti ar Lēmumu 
2005/952/EK (OV L 346, 29.12.2005., 18. lpp.).". 
2) Vienotās rīcības 5. panta 5. punktu aizstāj ar šādu punktu: 
"5. Administratīvā padome pieņem lēmumus ar dalībvalstu pārstāvju kvalificētu balsu 
vairākumu, vērtējot balsis saskaņā ar Līguma 23. panta 2. punkta trešo daļu, neskarot 
šīs vienotās rīcības 12. panta 2. punktu. Administratīvā padome pieņem savu 
reglamentu.". 30.12.2006. LV Eiropas Savienības Oficiālais Vēstnesis L 409/183
3) Vienotās rīcības 6. pantā iekļauj šādu 3.a punktu: 
"3.a Ja administratīvā padome, pēc tam, kad dalībvalstu pārstāvi vienprātīgi apstiprinājuši 
gada budžetu, un ņemot vērā finansiālās sekas, pieņem attiecīgu lēmumu, tad 
direktoram var palīdzēt direktora vietnieks, jo īpaši tad, ja jāpilda institūta uzdevumi 
saskaņā ar 2. pantu. 
Direktors ieceļ direktora vietnieku pēc tam, kad viņu ir apstiprinājusi administratīvā 
padome. Direktora vietnieku ieceļ uz trim gadiem ar iespējamu pilnvaru pagarinājumu uz vienu trīs gadu termiņu." 
4) Vienotās rīcības 7. pantu aizstāj ar šādu pantu: 
"7. pants 
Darbinieki 
1. Institūta darbinieki, starp kuriem ir pētnieki un pārvaldes darbinieki, ir 
līgumdarbinieku statusā, un tos pieņem darbā, izraugoties no dalībvalstu 
valstspiederīgajiem. 
2. Institūta pētniekus un direktora vietnieku pieņem darbā ar godprātīga un pārredzama 
konkursa starpniecību, pamatojoties uz viņu kvalifikāciju un akadēmisko kompetenci 
KĀDP un, jo īpaši EDAP jautājumos.". L 409/184 LV Eiropas Savienības Oficiālais Vēstnesis 30.12.2006.
5) Vienotās rīcības 10. pantu aizstāj ar šādu pantu: 
"10. pants 
Darba programma 
1. Līdz katra gada 30. septembrim direktors izstrādā un iesniedz administratīvajai 
padomei nākamā gada darba programmas projektu, kam pievienots ilgtermiņa 
perspektīvu indikatīvs apraksts turpmākajiem gadiem. 
2. Līdz katra gada 30. novembrim administratīvā padome apstiprina gada darba 
programmu līdz katra gada 30. novembrim.". 
6) Vienotās rīcības 11. panta 3. punktu aizstāj ar šādu punktu: 
"3. Institūta ieņēmumus veido dalībvalstu iemaksas atbilstīgi NKI (nacionālais 
kopienākums) lielumam. Ar direktora piekrišanu, īpašiem pasākumiem var pieņemt 
papildu iemaksas no atsevišķām dalībvalstīm vai citiem avotiem.". 
7) Vienotās rīcības 12. pantu aizstāj ar šādu: 
"12. pants 
Budžeta procedūra 
1. Līdz katra gada 30. septembrim direktors administratīvajai padomei iesniedz institūta 
gada budžeta projektu, kurā ietver administratīvos izdevumus, darbības izdevumus 
un paredzamos ieņēmumus nākamajam finanšu gadam. 30.12.2006. LV Eiropas Savienības Oficiālais Vēstnesis L 409/185
2. Līdz katra gada 30. novembrim administratīvā padome ar dalībvalstu pārstāvju 
vienprātīgu lēmumu apstiprina institūta gada budžetu. 
3. Ja rodas neizbēgami, ārkārtēji vai neparedzami apstākļi, direktors var 
administratīvajai padomei iesniegt budžeta grozījumu projektu. Administratīvā 
padome, pienācīgi ņemot vērā steidzamību, pieņem budžeta grozījumus ar 
vienbalsīgu dalībvalstu lēmumu.".  
8) Vienotās rīcības 17. pantu aizstāj ar šādu pantu: 
"17. pants 
Norīkošana darbā 
1. Dalībvalstis un trešās valstis, vienojoties ar direktoru, uz ierobežotiem laikposmiem 
var norīkot darbā institūtā ārštata pētniekus, lai viņi piedalītos institūta darbā saskaņā 
ar 2. pantu. 
2. Vienojoties ar direktoru, dalībvalstu ekspertus un ES iestāžu un aģentūru 
amatpersonas uz konkrētu laikposmu var norīkot darbā institūtā, amatos, kas 
paredzēti institūta organizatoriskā struktūrā, un/vai lai īstenotu īpašus uzdevumus un 
projektus. 
3. Institūta personālu dienesta interesēs uz konkrētu laikposmu var norīkot darbā 
amatam ārpus institūta saskaņā ar noteikumiem par institūta personālu. L 409/186 LV Eiropas Savienības Oficiālais Vēstnesis 30.12.2006.
4. Nosacījumus attiecībā uz norīkošanu darbā pieņem administratīvā padome pēc 
Direktora priekšlikuma.". 
9) Vienotajai rīcībai pievieno šādu pantu: 
"18.a pants 
Komisijas iesaiste 
Komisija ir cieši saistīta ar institūta darbību. Institūts vajadzības gadījumā izveido darba 
attiecības ar Komisiju, lai apmainītos ar pieredzi un konsultācijām abpusējas intereses jomās." 
10) Vienotās rīcības 19. pantu aizstāj ar šādu pantu: 
"19. pants 
Ziņojums 
Līdz 2011. gada 31. jūlijam ĢS/AP iesniedz Padomei ziņojumu par institūta darbību, kam 
vajadzības gadījumā pievienoti ieteikumi par turpmāko institūta attīstību.". 
11) Svītro 20. panta 1., 2., 4. un 5. punktu. 30.12.2006. LV Eiropas Savienības Oficiālais Vēstnesis L 409/187
2. pants 
Šī vienotā rīcība stājas spēkā tās pieņemšanas dienā. 
3. pants 
Šo vienoto rīcību publicē Eiropas Savienības Oficiālajā Vēstnesī . 
Briselē, 2006. gada 21. decembrī 
 Padomes vārdā – 
 priekšsēdētājs                                                                         J. KORKEAOJA 
 L 409/188 LV Eiropas Savienības Oficiālais Vēstnesis 30.12.2006.